Látnivalók | szentmartonkata.asp.lgov.hu
Látnivalók A község két legrégibb, faluképet meghatározó műemléke, a 31-es út mentén egymással szembenéző templom.
A főoltárkép igen jó színvonalú, a sötét tónusú, festői kép témája: Szent Márton halottat támaszt fel. A kőből készült keresztelőkút, az elpusztult középkori templom tartozéka.
Felszereléséből a híres, reformkori pesti ötvösmesterek műveit érdemes megtekinteni. A toronyból- 1996-óta naponta harangjáték csendül fel. Az útkeresztezésre néz az 1840-ben épült református lelkészlak ( parókia ). Híres a református temető, ahol síremlékként, emberalakú fejfákat állítottak.A földesúri birtoklás építészeti emléke a 31-es út mentén lévő Prónay,- Dessewffy,- majd Polgár- kúria. A földszintes, klasszicistai udvarház ma a KLIMA Rt. irodáinak ad otthont.
A községhez tartozó Boldogkátán áll a 19.században épült Katona-kúria. A késő klasszicista, földszintes épületet korábban a Monori Állami Gazdaság irodaként használta.
A községben található még néhány szép oromzatú, alföldi típusú népi lakóház.
Szép kirándulóhely, a vasúton túl, az erdős dombos részen fekvő Homokerdő, és Tápió patak, amely horgászási, lovaglási, vadászati lehetőséget nyújt.
A község három tájvédelmi területtel rendelkezik (Gyulai erdő, Székesrekeszi legelő, a vasútállomáson túli Gicei-hegy és környéke). Az utóbbi részen növény és állatritkaságok találhatók. Fokozottan védett terület.
A község központjában, a 31-es út mentén álló épületben működik a könyvtár. Emeleti részén helytörténeti kiállítás mutatja be fényképek, tárgyi és néprajzi anyag segítségével a település históriáját.
1999. október 23-án avatták fel Sebestyén Benedek nagykátai református lelkész által készített Battha Sámuel szobrot.A Községtörténeti Baráti Kör és az Önkormányzat 2002. március 15-én, Kossuth Lajos itt tartózkodására emlékezve, a lebontott Battha-kúria helyén, Kossuth emlékművet állított. /Tűzoltó utca vége/
A Könyvtár és a Teleház homlokzati részére, 2004. április 30 -án, II. Rákóczi Ferenc emléktábla készült, a fejedelem 1704-ben és 1710-ben történt látogatásának méltó megörökítéseként. A domborművet Sebestyén Benedek alkotta,a készítők az Önkormányzat, valamint a hagyományőrző Községtörténeti Baráti Kör. Összeállította: Kissné Pásztor Éva